हरिभाऊ बागड़े

हरिभाऊ किशनराव बगाडे (जन्म 17 अगस्त 1945) एक भारतीय राजनीतिज्ञ हैं, जो वर्तमान में राजस्थान के राज्यपाल के रूप में कार्यरत हैं। वे महाराष्ट्र राज्य से संबंध रखते हैं और भारतीय जनता पार्टी के वरिष्ठ नेता हैं। 

 प्रारंभिक जीवन और राजनीतिक करियर 
हरिभाऊ बगाडे का जन्म छत्रपति संभाजीनगर जिले के चितेपिंपलगांव गांव में एक  परिवार में हुआ था। वे बचपन से ही राष्ट्रीय स्वयंसेवक संघ (आरएसएस) से जुड़े रहे और उन्होंने भारतीय जनसंघ तथा बाद में भारतीय जनता पार्टी को मराठवाड़ा क्षेत्र में मजबूत बनाने में महत्वपूर्ण भूमिका निभाई। उन्हें राजनीतिक हलकों में "नाना" के नाम से जाना जाता है। 

 विधायक और मंत्री पद 

हरिभाऊ बगाडे छह बार महाराष्ट्र विधानसभा के सदस्य चुने गए। वे वर्ष 1985, 1990, 1995 और 1999 में छत्रपती संभाजीनगर पूर्व (तत्कालीन औरंगाबाद पूर्व) निर्वाचन क्षेत्र से विधायक निर्वाचित हुए। इसके बाद वर्ष 2014 और 2019 में उन्होंने औरंगाबाद जिले के फुलंब्री निर्वाचन क्षेत्र से जीत दर्ज की और 2024 तक विधायक रहे।

उन्होंने महाराष्ट्र सरकार में विभिन्न मंत्रालयों का कार्यभार भी संभाला। वे वर्ष 1995 से 1997 तक रोजगार गारंटी योजना और बागवानी मंत्री रहे। इसके पश्चात 1997 से 1999 तक उन्हें खाद्य एवं नागरिक आपूर्ति मंत्री के रूप में नियुक्त किया गया। साथ ही, वे जालना जिले के संरक्षक मंत्री के रूप में भी 1995 से 1999 तक कार्यरत रहे।

 राज्यपाल नियुक्ति 
भारत की राष्ट्रपति द्रौपदी मुर्मू ने उन्हें 27 जुलाई 2024 को राजस्थान का राज्यपाल नियुक्त किया।

संदर्भ

 बाहरी कड़ियाँ 
 हरिभाऊ बगाडे का आधिकारिक इंस्टाग्राम प्रोफ़ाइल

श्रेणी:1945 में जन्मे लोग
श्रेणी:जीवित लोग
श्रेणी:राजस्थान के राज्यपाल
श्रेणी:भारतीय जनता पार्टी के राजनीतिज्ञ
श्रेणी:महाराष्ट्र के विधायक
श्रेणी:मराठवाड़ा के लोग
श्रेणी:महाराष्ट्र विधानसभा के अध्यक्ष
श्रेणी:महाराष्ट्र के राज्य मंत्री